**CENU APTAUJA Nr. TNPz 2025/81**

**“Talsu Kultūras centra un Talsu mūzikas skolas speciālie grīdas uzkopšanas darbi”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets: **Speciālie grīdas uzkopšanas darbi Talsu Kultūras centrā un Talsu mūzikas skolā, Lielā ielā 19/21, Talsi,**
	2. Prasības norādītas 1. pielikumā – Darbu apjomu tāmē.
	3. **Paredzamais līguma izpildes laiks:** no līguma noslēgšanas brīža līdz 2025. gada 18. augustam.
	4. **Izpildes vieta:** Lielā iela 19/21, Talsi, Talsu novads, LV-3201.
	5. Līgums ar šīs cenu aptaujas uzvarētāju tiks noslēgts nekavējoties pēc uzvarētāja noteikšanas.
2. **Piedāvājuma iesniegšanas vieta:**
	1. Piedāvājumus Pretendenti iesniedz, nosūtot tos uz e-pastu: iepirkumi@talsi.lv līdz **2025. gada 25. jūlija plkst. 10.00.**
	2. Kontaktpersona: Talsu Kultūras centra direktora vietnieks tehniskajos un saimnieciskajos jautājumos Uldis Putniņš, tālr. 26551700, e-pasts: uldis.putnins@talsi.lv.
	3. Iesūtot piedāvājumu pretendentiem **obligāti** jānorāda: Pieteikums Nr. TNPz 2025/81 “Talsu Kultūras centra un Talsu mūzikas skolas speciālie grīdas uzkopšanas darbi”
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Piedāvājumam pilnībā jāatbilst 1. pielikumam – Darbu apjomu tāmei.
	3. Pretendents iepriekšējo 3 (trīs) gadu laikā (2022., 2023. un 2024. gadā līdz piedāvājumu iesniegšanas termiņa beigām) ir izpildījis vismaz 1 (vienu) līgumu, kura ietvaros veikti telpu speciālie grīdas uzkopšanas darbi 1000 kvadrātmetru platībā. Pretendents apliecina, ka ir zināšanas un pieredze darba apjomu tāmē minēto grīdas segumu – slīpētā, vaskotā betona (kurš pārklāts ar cietinātāju), linoleja, parketa, mīkstā grīdas seguma, speciālā uzkopšanā un apstrādē ar ķīmiskajiem līdzekļiem. Pie iesniedzamajiem dokumentiem jāpievieno no pretendenta puses aizpildīts 4. pielikums – Pretendenta pieredzes saraksts.
	4. Pie iesniedzamajiem dokumentiem jāpievieno apliecinošus dokumentus, kas pierāda pretendenta atbilstību prasītajai pieredzei (t.i., akts un dokumenti, kas apliecina veikto darbu apjomu kā galvenajam darbu veicējam), klāt pievienojot vismaz 1 pozitīvu atsauksmi no pasūtītāja.
	5. Piedāvājums jāiesniedz, aizpildot 3. pielikumu – Pretendenta pieteikums un finanšu piedāvājums.
	6. Lai izvairītos no kļūdām un telpu grīdu uzkopšanas darbi tiktu plānoti atbilstoši reālajai situācijai, nevis virspusējiem pieņēmumiem vai sākotnējai informācijai, pirms piedāvājuma iesniegšanas no pretendenta puses jāveic objekta apsekošana un pie iesniedzamajiem dokumentiem jāpievieno Apliecinājums par objekta apsekošanu (2. pielikums).
	7. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam EUR bez PVN, atsevišķi jānorāda piedāvājuma cena ar PVN.
5. **Samaksas nosacījumi:** Rēķina apmaksa tiek veikta pēc pieņemšanas-nodošanas akta parakstīšanas un e-rēķina saņemšanas Talsu Kultūras centra e-adresē (\_DEFAULT@50900027381) Pēc rēķina saņemšanas tā apmaksa tiek veikta 10 (desmit) darba dienu laikā.
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
7. **Objekta apsekošana:** Pirms piedāvājuma iesniegšanas pretendentiem ir obligāti jāapseko objekts. Objektu iespējams apsekot darba laikā no plkst. 9:00 līdz plkst.18:00 iepriekš vienojoties par apsekošanas laiku ar 2.2. punktā minēto kontaktpersonu.
8. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
9. **Iestāde:**
	1. Pārbaudīs piedāvājumu atbilstību Instrukcijā pretendentam un Darba apjomu tāmē norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Darba apjomu tāmē norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
10. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un Darba apjomu tāmē noteiktajām prasībām, kā arī citos gadījumos, kas noteikti normatīvajos aktos.